મળતી માહિતી મુજબ, વિજલપોરના હાંસાપોર ગામની સીમમાં સર જે.જે. સ્કુલ આવી છે. જ્યાં ગત મોડી રાત્રે કોઇ અજાણ્યા ચોરોએ સ્કુલના અોફિસનો દરવાજો તોડી અંદર પ્રવેશ કર્યો હતો. અને ત્યારબાદ તે ચોરોએ અોફિસના કબાટમાંથી તેમજ ટેબલના ડ્રોવરમાંથી રોકડા ૮૭૪૫ રૂપિયાની ચોરી કરી નાસી ગયા હતા. જ્યારે દાંતેજ ગામે આવેલી ડિવાઇન પબ્લીક સ્કુલમાં પણ મોડી રાત્રે કોઇ અજાણ્યા ચોરોએ અંદર પ્રવેશ કરી સ્કુલના કેન્ટીનમાં ચોરી કરવાનો પ્રયાસ કર્યો હતો. પરંતુ તે સ્કુલમાં ચોરોના હાથમાં કંઇ લાગ્યું ન હતુ. અને તેઅોએ ખાલી હાથે પાછા ફર્યા હતા.